
ТРОПЙРЬ, глас 7-й 

Р адуйся, Благодатная Богородице Дево, во 
объятиих Своих Превёчнаго Младенца и 
Бога носившая, проси Его дати миру умирение 
и душам нашим спасение. Сын бо Тебе, 
Богомати, вещает, яко вся прошения Твоя во 
благое исполнит. Сего ради и мы, припадающе, 
молимся и, надеющийся на Тя, да не погибнем, 
имя Твое именуем: Ты бо есй. Владычице, 
Взыскание погибших. 

ндндйн 1 

И збранней от Бога грешных За- 
ст^нице, благоизволившей взы- 
скати овцы заблуждшия, мы, недо- 
стойнии, соборное пение ныне прине¬ 
сём: умоли, Богомати, Сына Твоего 
неправды наша милосердием покрьіти 
и расточённьш вк^е собрати, союзом 
крепким мира и любвё соединив, да 
будет едино стадо и един Пастырь, 

Печатается по изданию: Акафистник. Том 1. М. 
Издание Московской Патриархии. 1989. 

вси же, благодатию спасённии, да зо¬ 
вут Ти: 

Радуйся, Благодатная Богородице 
Дево, погибших Взыскание. 

ИНОС 1 

Й нгелов Творец в Совете Превёч- 
нем Святьія Троицы благоизволи 
послати Сына Своего Единороднаго 
на спасение мира смертию Его. По 
исполнении же времён послан бысть 
Архангел благовестйти Тебе, Благо¬ 
датная, о преславнем зачатии Твоем. 
Ты же рекла есй: «Се, Раба Господня, 
буди Ми по глаголу Твоему», и Сло- 
во Отчее плоть бысть и вселйся в Тя. 
Темже, Обрадованная, востекла есй 
ко Елисавёте и. Духом Святым от 
нея Материю Господа наречёна быв- 


ши, песнь Всевышнему принесла еси. 
Сего ради и нас научи пети Тя, яко 
Богородицу и Приснодёву: 

Радуйся, Дево, от веков Богоиз¬ 
бранная. 

Радуйся, Материю Божиею явль- 
шаяся. 

Радуйся, Свободйтеля мира рожд- 
шая. 

Радуйся, Начало спасения нашего. 

Радуйся, благодати Живоносный 
Источниче. 

Радуйся, пламеню молитвы неуга- 
саяй. 

Радуйся, Храме Бога Живаго, нас 
освящаяй. 

Радуйся, образ дивный на утеше¬ 
ние нам явившая. 

Радуйся, Благодатная Богородице 
Дево, цогибших Взыскание. 


тщт 2 

Б йдяще образ «Погибших Взыска¬ 
ние», зрим, како Отроча младо, 
Превёчный Бог, открывает Тебе, Мати, 
волю Отца Небеснаго, Иже не хощет 
смерти грешника. Ты же, радуюшися 
о таковёй благости, просиши Сына 
Твоего, да ниспослет нам силу благо¬ 
дати злая в себе побеждати и творйти 
благая, поюшим Ему: Аллил^^а. 

ИНОС 2 

Р азум человеческий недоумёет, 
како Дева внйде во Святая Свя¬ 
тых, уготовляюши Себе в чертог Не- 
бёсному Царю. Храм убо Божий есть 
истинное Твое, Богородице, жилйше. 
Твое на землй небо, идёже с Сыном 
пребываеши и с верою моляшихся 

спасительным Таинством приобща- 
еши. Простри же покров Твой на нас 
и на чад наших и в единомыслии всех 
соблюди, да единод^но славим Тя: 

Радуйся, Трапёзо Церкве Христо¬ 
вой. 

Радуйся, Агнца Божия Мати. 

Радуйся, союзом любвё супругов 
соединяющая. 

Радуйся, чадородием родителей ве¬ 
селящая. 

Радуйся, от купёли Крещения бла¬ 
гая Восприёмнице. 

Радуйся, бедствия сиротства ско¬ 
рое избавление. 

Радуйся, скорби матерей утоля¬ 
ющая. 

Радуйся, Всепётая, мирное житие 
устрояющая. 


Радуйся, Благодатная Богородице 
Дево, погибших Взыскание. 

НОНДЙН 3 

С илу и славу Божества прему¬ 
дро сокрьі воплощённое Сло¬ 
во Отчее: Сын Божий наречёся Сын 
Человеческий, снйде на землю, яко 
Пастырь добрый, душу Свою за овцы 
полагаяй; в дебрех греха заблуждших 
ища, вся глашая по имени и скверну 
во источнице покаяния омывая; на- 
сладившеся же пажитию приятною, 
яко овцы словесньш благодарственно 
воззовем Ему: Аллилуиа. 

ИНОС 3 

И мущи попечение о спасении 
грешников, всяк день. Божия 
милосердия светильник возжёгши. 

ищеши прилежно, Владычице, яко 
жена Евангельская, драхму утерянную, 
сирёчь душу, образ Божий утратившую 
и страстьмй помрачённую. обрет¬ 
ши, радуешися и в горнило раскаяния 
ввергаеши ю, да обновится житием, 
воспеваюши Ти сйце: 

Радуйся, Добраго Пастыря Мати. 

Радуйся, грешников к небу воззва¬ 
ние. 

Радуйся, спяшия совести пробуж¬ 
дение. 

Радуйся, слезному покаянию на- 
учаюшая. 

Радуйся, наша пред Богом Спо- 
р^нице. 

Радуйся, праведнаго Божия гнева 
умягчение. 

Радуйся, каюшихся исправление 
благодатное. 

Радуйся, испод няти заповеди силу 
подающая. 

Радуйся, Благодатная Богородице 
Дево, погибших Взыскание. 

НОНДЙН 4 

Б урю страстей сына блуднаго ук¬ 
ротив, объятия Твоя отвёрзл еси 
ему. Господи. И женё-грешнице, слеза¬ 
ми нозе Твои омьівшей, рекл есй: «Про¬ 
щаются ти Греси твои». Не судйти бо 
мир посла Отец Сына Своего, но дати 
спасение, сего ради радость вёлия бы- 
вает на небесй о грёшницех кающихся. 
Ангелом поющим: Аллилуиа. 

иное 4 

льішания гласа Добраго Пасты¬ 
ря отвращаются грешницы, во 
глубину зол впадшии, страх Божий 

презревшим и сладостию греха прель- 
щаемии. Кто же упасёт сих, путем по¬ 
гибельным идущих, аще не Ты, Мати 
Милосердия? Вознбсиши бо к Сыну 
Твоему глас плачевный матерей сих 
несчастных, силою состраждущей 
любвё их борения облегчаеши да об- 
рётше благодатную помощь и надеж¬ 
ду спасения, благодарят Тя сйце: 

Радуйся, руку милосердия поги¬ 
бающим простирающая. 

Радуйся, во вражде сущих прими¬ 
ряющая. 

Радуйся, падших благое взыска¬ 
ние. 

Радуйся, тайных пороков врачева¬ 
ние. 

Радуйся, Еюже клевета и коварство 
обличается. 

Радуйся, Еюже пламень сластолю- 
брія угашается. 

Радуйся, отчаянных надёждо по¬ 
следняя. 

Радуйся, к жительству доброму 
возвращение. 

Радуйся, Благодатная Богородице 
Дево, погибших Взыскание. 

НОНДЙН 5 

Б ожественным светом любвё д^и 
озлобленнии осияв, Христос Бог 
коль многим страждущим благотво¬ 
ри: слепцы просвети, прокажённыя 
очисти, хромьія и разслабленныя ис¬ 
цели, алчущия хлебом напита. Ве¬ 
рою же исцелёние приявшии, всих 
болящих увещевают милосёрдию и 
всемогущей сріле Врача Небёснаго 
предатися, поюще Ему: Аллилуиа. 

ИНОС 5 

В адим, како изливается источник 
цельбоносный благодатнаго уте¬ 
шения молящимся пред иконою Твоею, 
Владычице: недугующии силою веры 
воздвизаются, унывающий ободре¬ 
ние получают, печаль в радость пре¬ 
творяется. Сего ради и страдания 
многим на пользу ко врачеванию язв 
душевных Ты обращаеши; тех же сво- 
бождшеся, благодарственно зовём Ти: 
Радуйся, Мати Врача Небеснаго. 
Радуйся, Твоими молитвами исце¬ 
ляющая. 

Радуйся, Святых Таин Причастия 
сподобляющая. 

Радуйся, тяжко болящих благое 
посещение. 

Радуйся, в немощи помоще все¬ 
сильная. 

Радуйся, разслабленных членов 
укрепление. 

Радуйся, слепых прозрение, хро¬ 
мых хождение. 

Радуйся, умом обиженных защйто 
и утешение. 

Радуйся, Благодатная Богородице 
Дево, погибших Взыскание. 

НОНДЙН 6 

П редуказанную Богом Отцем чашу 
страданий за грехи рода нашего 
испйти готовяся, Христе Боже наш, в 
вертограде Гефсиманстем трикраты 
молился еси: «Аше возможно есть, да 
мимо идет от Мене чаша сия, обаче не 
Моя воля, но Твоя да будет». Егда же 
^ воззовёт нас Господь на подвиг или 
скорбная обстояния постигнут нас, сию 

молитву вложим во уста наша, да бодр¬ 
ствуем и поем во вся дни: Аллилуиа. 

ИКОС 6 

В оззревши милостивно на греш¬ 
ную Марию, возопившую Тебе, 
Богородице: «Ныне буди ми ко спасе¬ 
нию Наставница»,— направила есй 
ю в пустыню Иорданскую. Тамо ук¬ 
репила есй ю в подвизе покаяния, и 
яко достйгшую равноангельнаго жи- 
тйя, в чертог Сына Своего ввела есй. 
Такожде и нас. Благодатная, научй 
восходйти путем покаяния, да вкупе 
с угодившими Богу поем Ти: 

Радуйся, веры и благочестия На¬ 
ставнице. 

Радуйся, в пбдвизех Помощнице 
неизменная. 

Радуйся, воздержания богоугоднаго 
оправдание. 

Радуйся, молитвы Споспёшнице 
усердная. 

Радуйся, страха Божия Насаждение. 
Радуйся, целомудрия Блюститель¬ 
нице неотст^ная. 

Радуйся, любве и милосёрдия Ис- 
точниче. 

Радуйся, смирением в горняя при¬ 
водящая. 

Радуйся, Благодатная Богородице 
Дево, погибших Взыскание. 

НОНДЙИ 7 

а ко знамение вольнаго истощания 
Твоего, Господи, Крест Твой на 
рамо взял есй и к месту лобном^ по¬ 
шел есй. Ты же, о Богомати, востек- 

л а есй вслед Сына Твоего, утробою 
болёзнующи и ничтоже вопреки гла¬ 
гол ющи, нас же научающи пети Ему: 
Аллилуиа. 

ИКОС 7 

Н овая свеща любве возгорёся во 
тме мира сего, егда Агнец Бо¬ 
жий вознесё грехи наша на Древо. Се, 
Мати Божия у Креста Сына Своего 
усыновляет Себе род человеческий и, 
бремя грехов разделяющи, восприем- 
лет и мира наказание. О Всенепороч¬ 
ная Дево, скорбь крестную в послуша¬ 
ние воле Отца растворившая! Укрепи 
сердце наше во дни бедствий, да сйце 
песнослбвим величие Твое: 

Радуйся, Агнице, Агнца на закла¬ 
ние приведшая. 

Радуйся, Крестный Путь Сына 
Твоего слезами оросившая. 

Радуйся, муки Его сердцем разде¬ 
лившая. 

Радуйся, Крест яко орудие взыска¬ 
ния грешных взёмшая. 

Радуйся, от Благовешения и до 
Гроба Сыну послужившая. 

Радуйся, Рабб Господня, волю От¬ 
ца тем исполнившая. 

Радуйся, сердца скорбнаго отрадо. 
Радуйся, ид^их тесным путем не¬ 
бесная наградо. 

Радуйся, Благодатная Богородице 
Дево, погибших Взыскание. 

КОНДЙН 8 

С транных сумнёний волны пото¬ 
пляют нас в мори житёйстем, и в 

страсе вопием Ти: Господи, спаси ны, 
погибаем. И слышим глас вездес^^аго 
Слова, не токмо Петру, но коемуждо 
глаголющий: «Почто усумнйлся есй?» 
Устыдимся же, малодушнии, силою 
благодати укрепляеми, ум свой с ве¬ 
рою устремим к Богу Крепкому, Жи¬ 
вому, взывающе: Аллилуиа. 

ИНОС 8 

В сякую душу из тмы заблуждения 
хотящи избавити, Богомати, де¬ 
вице Екатерине в сбннем видении 
Младенца Христа показана есй и ко 
Крещению привела еси ю. Христос 
же Господь мудрую деву обручй в не¬ 
весту Себе и яко исповедницу веры 
прослави, м^еническим венцем же 
украсй ю и Царствия Небеснаго спо- 

доби. Мы же, премудрости Божией 
дивящеся, Наставницу заблуждших 
сйце восхвалим: 

Радуйся, Света Истиннаго Мати. 

Радуйся, души омрачённыя про¬ 
свещение. 

Радуйся, бури смущений разсёяние. 

Радуйся, мира и тишины водво¬ 
рение. 

Радуйся, веры истинныя утверж¬ 
дение. 

Радуйся, волны сомнения о камень 
веры разбивающая. 

Радуйся, Православия тихий свет 
сохраняющая. 

Радуйся, стадо Христово во едино 
собирающая. 

Радуйся, Благодатная Богородице 
Дево, погибших Взыскание. 

НОНДЙН 9 

В сякое существо человеческое, 
любовию Божественною согре¬ 
тое, к Богу, в Троице славимому, воз¬ 
носится, Виновнику жизни и безсмер- 
тия. Познавши же, яко любовь есть 
блаженство общения, душа коегождо 
вопиет Ему: «Благодетелю мой, даждь 
ми, да весь пребуду в Тебе, Ты же во 
мне», да вси едино будем и согласно 
воспоём: Аллилуиа. 


ИНОС 9 

В есь мир лежит во зле, и брани 
кровопролйтньш от разжжёния 
злобы раждаются. Мати Мира, чело¬ 
веки с Богом примирившая, водвори 
мир и тишину во вселённей! Избави 
Отечество наше от нашёствия вра- 

жия, мирный же труд наш на поль¬ 
зу душевную благослови, да вси тако 
восхвалим присное заступление Твое: 

Радуйся, Благословенная, вражды 
разрушение. 

Радуйся, благодати море неисчер¬ 
паемое. 

Радуйся, злая сердца умягчаюшая. 

Радуйся, ненависть силою любве 
истребляюшая. 

Радуйся, протйву врагов пбмоше 
победоносная. 

Радуйся, града Москвы охрано 
неусыпаюшая. 

Радуйся, Отечества нашего креп¬ 
кое миром ограждение. 

Радуйся, мира всея вселенньш ут¬ 
верждение. 

Радуйся, Благодатная Богородице 
Дево, погибших Взыскание. 

ттт ю 

С пасаяй мир излиянием Пречи¬ 
стыя Крове Твоея, прорёкл есй, 
Христе Царю: «Аще Аз вознесён буду 
от земли, вся привлеку к Себе». Тог¬ 
да же показал есй страданий Твоих 
силу животворную: разбойнику рай 
отверзается, сотник Сыном Божиим 
Тя исповёдует, мы же, язвами Твоими 
от древния клятвы свободйвшеся, из 
глубины сердца взываем: Аллилуиа. 


ИНОС 10 


С тена еси нерушимая. Благая 
Мати, от нападений врагов не¬ 
видимых, ищущих кого поглотйти 
илй разбйти о камень злоключёний 
и бед. Яко Око недрёмлющее, зрйши 
врага приближение и надёющихся 

на Тя от всяких обстояний спасае- 
ши, да вси познают предивное Твое 
промышлёние, сйце взывающе: 

Радуйся, Державная, духа злобы 
отгнание. 

Радуйся, внезапныя смерти сво- 
бождёние. 

Радуйся, огненнаго запалёния из¬ 
бавляющая. 

Радуйся, сущих во мразех согре¬ 
вающая. 

Радуйся, утопающих дивное спасе¬ 
ние. 

Радуйся, без вести пропавших об- 
рётение. 

Радуйся, губительных болезней 
прекращёние. 

Радуйся, Милостивая, от напастей 
злых исхищающая. 

Радуйся, Благодатная Богородице 
Дево, погибших Взыскание. 

НОНДЙН 11 

П ение надгробное и плач Богоро¬ 
дицы, и повйтие Плащаницею 
от Иосифа с Никодимом благоволил 
есй прийти, Жизнодавче Христе, 
егда прешёл есй врата смерти, яко 
Богочеловек, плотию уснув. Сын Че¬ 
ловеческий душу Свою положй за 
грешники, явив тем любовь Свою к 
роду человеческому, ад же облиста 
силою Божества, да вся преисподняя 
трепещут, слышавше ангельскую 
песнь: Аллилуиа. 

ИНОС 11 

С вета невечёрняго Мати, еди¬ 
на падших исправлёние! Про- 

свети, очисти, обнови лукавое житие 
наше, да не прийдем ко гробу нашему 
токмо бремя грехов носящий. Мило- 
стивно бо Ты приёмлеши последнее 
воздыхание кающихся и силою бла¬ 
годати от неистовых истязателей 
д^іи верных свобождаеши. Буди нам 
Путеводйтельница во обители веч- 
ныя, ид еже вси праведнии пребывают, 
ныне немолчно глаголющий Ти: 

Радуйся, Победителя смерти рожд- 
шая. 

Радуйся, подвижников сило неос¬ 
кудевающая. 

Радуйся, памяти смертныя дарова¬ 
ние. 

Радуйся, тяжких грехов нечаемое 
разрешение. 

Радуйся, престарелых упокоение 
желанное. 

Радуйся, умирающих о Господе 
сретение. 

Радуйся, надеждо вечнаго спасе¬ 
ния. 

Радуйся, о нераскаянных даже до 
Страшнаго Суда Ходатаице. 

Радуйся, Благодатная Богородице 
Дево, погибших Взыскание. 

ндндйн 12 

Б лагодати источник присноте- 
к^чций открыл есй миру, Христе 
Спасе, Воскресением Твоим: умерт- 
вйся смерть, пленён бысть ад, небо и 
рай верным отверзбшася. Сыне Бо¬ 
жий! Соделай ны верою сынами све¬ 
та, да внйдем, молитвами Богороди¬ 
цы, в чертог славы Твоея с песнию: 
Аллилуиа. 

ИНОС 12 

Б оспевающе благодеяния Твоя, 
Богородице, роду христианско¬ 
му, славословим Твое ко грешным 
милосердие, величаем о заблуждших 
промышление, песнословим теплое о 
мире предстательство. Сокровишнице 
даров Духа Святаго! Изливай обильно 
благодать и милость всем унываюшим 
и бедствуюшим, благодарным серд¬ 
цем приносяшим Ти похв^ьная: 

Радуйся, тайны искупления Про¬ 
возвестнице. 

Радуйся, Мати Сына Божия' главу 
змия стёршаго. 

Радуйся, Благодатная, яко сотвори 
Ти величие Сильный. 

Радуйся, яко величие сие почита¬ 
нием иконы Твоея возвешается. 

Радуйся, теплыя слезы о мире про¬ 
ливающая. 

Радуйся, и во Успении Твоем нас 
не оставляющая. 

Радуйся, Церкве Христовой покро¬ 
ве и радование. 

Радуйся, Благая Вратарнице, двери 
райския верным отверзающая. 

Радуйся, Благодатная Богородице 
Дево, погибщих Взыскание. 

тщт 13 

О Богоизбранная Дево, погибщих 
Взыскание и Наставнице за- 
блуждщих! Пролей теплыя о нас сле¬ 
зы, просвети дущи, во мраце отч^ния 
сущия, и на путь заповедей настави, 
да не будем овцы погибщии, но вся 
ны приведи к Сыну Твоему и Богу на- 

шему, Иже спасает Тобою души наша, 
да радостно вопием Ему: Аллилуиа. 

Этот кондак читается трижды. 

Затем 1-й икос: «Ангелов Творец...» 
и 1-й кондак: «Избранней от Бога...» 

ттш ПОРШ 

О Богоизбранная Заст^нице греш¬ 
ных, погибших Взыскание и заб- 
луждших Наставнице! Ты бедныя сло¬ 
весныя овцы, от пажити Сына Твоего 
своеволием удалйвшияся и в дёбрех 
греха блуждаюшия, не презираеши, 
но, шедши, ишеши заблуждшую. Кто 
исследит пути милосердия Твоего? 
Буди милостива ко всем: погибаюших 
из бездны погибели извлецьі, заблужд- 
ших обряши и настави, удалённых об¬ 
рати и привлецьі, обрашаюшихся кТебе 
и приближаюшихся приимй и спаси. 

Всех же кающихся к Сыну Твоему, До¬ 
брому Пастырю и Богу нашему приве¬ 
ди, да молитвами Твоими не будет ни 
единыя овцы без вести пропавшия, но ^ 
да будет едино стадо и един Пастырь, 
Иже упасет души наша и открьіет нам 
ходатайством Твоим двери во обители 
вёчныя. Аминь. 

ШОПНТБй БТОРЙН 

О Пресвятая Владычице Богороди¬ 
це, погибших Взыскание! При¬ 
зри милостивным Твоим оком на мо¬ 
лящихся пред честною иконою Твоею. 
Воздвигни нас из глубины греховныя, 
просвети ум наш, омрачённый страсть- 
мй, уврачуй язвы душ и телес наших. 
Ты бо вёси непрестающия скорби и 
вся нёмощи наша; даждь нам руку по¬ 
мощи, облегчи страдания наша. Буди 




нам милосердия и мира источник, 
утешение в бедах и крепкое прибежи¬ 
ще грешником каюшимся. Даруй нам 
исправление греховныя жизни нашея, 
заблуждших на путь правый настави, 
падших и погибаюших силою благода¬ 
ти спаси. От внезапныя смерти избави, 
с Сыном Твоим и Судиею Праведным 
нас примири и вечныя муки свободи. 
Милосердным же предстательством 
Твоим сподоби нас вселитися во оби- 
телех небесных, идёже непрестанный 
глас празднуюших радостно славит 
Пресвятую Троицу, Отца, и Сына, и 
Святаго Духа, ныне, и присно, и во 
веки веков. Аминь. 


А 




^ срез Свою икону «Взыскание погиб- 
^ ших» Пресвятая Богородица подает 
утешение и помощь в самых разных 
скорбях и нуждах: перед ней молятся об 
обретении пути спасения, об освобождении 
от пороков и исцелении различных недугов, 
об избавлении от отчаяния, а также о благо¬ 
получии предстоящего брака, устооении 
судьбы детей и спасении их от погибели. 

Чудотворный список иконы «Взыскание 
погибших» находится в храме Воскресения 
Словущего на Успенском вражке. По вос¬ 
кресеньям в 17^^^ совершается вечерня с 
чтением акафиста перед этой иконой. 
Адрес: Брюсов переулок, 15/2. Шоезд: м. 
«Охотный ряд», «Пушкинская», «Тверская», 
далее пешком. 

В Московском Покровском монастыре на¬ 
ходится икона «Взыскание погибших», напи¬ 
санная по благословению святой праведной 
Матроны Московской. Адрес: ул. Таганская, 
58. Проезд: м. «Таганская», «Марксистская», 
выход на ул. Таганская, трол. 16, 26, 63, 
вторая остановка, «Абельмановская застава». 
Тел.: (495) 911-49-20. 







В Москве также действует 
храм в честь иконы Божией 
Матери «Взыскание погиб¬ 
ших» (надвратный). Адрес: 
Софийская наб., 32. Проезд: 
м. «Третьяковская», авт. 25; 
м. «Китай-город», авт. К. Тел.: 
(495) 953-64-77, 953-64-92. 



